Carl I. Jensen

Carl Iver Jensen (født 4. november 1910 i Stokke, død 6. desember 1977) var en norsk sjøkaptein og inspektør.

Jensen var ansatt som førstestyrmann, senere skipsfører og sjefinspektør i rederiet Wilh. Wilhelmsen. Han var i elleve år inspektør ved rederiets kontor i Sydney, senere ved New York-kontoret.Unneberg, Sigurd H.: ''Nøtterøy – Gårds- og slektshistorie, bind 1, 1970, s. 458.

Under andre verdenskrig klarte han i «Operasjon Rubble» å føre skipet MS «Taurus», som var en av Kvarstadbåtene, trygt fra Göteborg i Sverige til Storbritannia. Skipet ble ført igjennom en tysk blokade, lastet med viktig svensk krigsmateriell som kvalitets-stål og kulelager. Ombord var 147 menn og en kvinne. Skipet forlot Sverige 23. januar 1941, og ankom Storbritannia 25. januar samme år. Carl Iver Jensen mottok Order of the British Empire og Norges høyeste utmerkelse, Krigskorset, for hendelsen.Krigskorset og St. Olavsmedaljen med ekegren, s. 23–31.

 Referanser 

Kategori:Norske krigsseilere under andre verdenskrig
Kategori:Norske kapteiner
Kategori:Krigskorset
Kategori:Honorære utnevnelser til Order of the British Empire
Kategori:Personer fra tidligere Stokke kommune
Kategori:Personer fra Sandefjord kommune
Kategori:Artikler i sjøfart-prosjektet